અરવલ્લી : અરવલ્લી જીલ્લામાં પાણી પુરવઠા વિભાગ અને ગ્રામ પંચાયત હસ્તકના અનેક વર્ષો જુના પાણીના ટાંકા જર્જરિત હાલતમાં પડવાના વાંકે ઉભા છે તેમ છતાં તંત્ર દ્વારા દરકાર લેવામાં ના આવતા જીલ્લામાં જર્જરિત ટાંકાને લઈ બોપલવાળી થવાની દહેશત વર્તાઈ રહી છે મોડાસા તાલુકાના ટીંટોઈ ગ્રામ પંચાયત હસ્તકની ૫૦ વર્ષ જૂની જર્જરિત પાણીની ટાંકી થી આસપાસના રહીશો ભયના ઓથાર તળે નીચે જીવવા મજબુર બન્યા છે ટીંટોઈ ગ્રામપંચાયતને ગામના જાગૃત નાગરિકોએ વારંવાર રજુઆત કરવા છતાં નઘરોળ ગ્રામ પંચાયતના સત્તાધીશો ટાંકી ઉતારવામાં આળસ દાખવતા અને  ગ્રામ પંચાયત સરપંચની નબળી કામગીરી સામે લોકોમાં ભારે રોષ પ્રવર્તી રહ્યો છે.